76. ΝΟΜΟΘΕΤ. ΔΙΑΤΑΓΜΑ υπ’ αριθ. 4430 της 11/12/ Νοεμ. 1964 (ΦΕΚ Α΄ 219) Περί τροποποιήσεως διατάξεών τινων του Κώδικος περί Δικηγόρων. Άρθρ.1.-1) Ο Υπουργός  Δικαιοσύνης θέλει προκηρύξει δι’ αποφάσεώς του, δημοσιευομένης εις την Εφημερίδα της Κυβερνήσεως, διαγωνισμόν προς κατάληψιν θέσεων δικηγόρων εις τους δικηγορικούς Συλλόγους Αθηνών, Πειραιώς και Θεσσαλονίκης εις ους δεν διεξήχθησαν οι κατά Νόμον προβλεπόμενοι. Εις τον διαγωνισμόν θα γίνωσι δεκτοί όσοι κατά Νόμον θα ηδύναντο να μετάσχουν εις τους αντιστοίχους διαγωνισμούς αμφοτέρων των εξεταστικών περιόδων του έτους 1963. 2) Ως χρόνος συμπληρώσεως της διετούς πρακτικής ασκήσεως ορίζεται η 31 η  Δεκ. 1963. 3) Δια τους εκ τούτων επιτυχόντας εις τον ενεργηθησόμενον κατά τα άνω διαγωνισμόν και διορισθησομένους Δικηγόρους, ο κατά τας κειμένας διατάξεις απαιτούμενος χρόνος δικηγορικής υπηρεσίας ως τυπικόν προσόν δια την συμμετοχήν εις διαγωνισμόν ή διορισμόν εις δημοσίαν εν γένει θέσιν μειούται κατά έν έτος. Το αυτό ισχύει και δια τους συμπληρώσαντας την άσκησίν των εντός του έτους 1963, επιτυχόντας εις τους επιγενομένους διαγωνισμούς και διορισθέντας δικηγόρους εις τους λοιπούς δικηγορικούς Συλλόγους του Κράτους, περιοριζομένης της κατά τα άνω μειώσεως του απαιτουμένου χρόνου εις έν εξάμηνον. Άρθρ.2.-Το συμφώνως προς τας διατάξεις του Κώδικος «περί δικηγόρων» ελάχιστον όριον πληρωτέων θέσεων δι’ αμφοτέρας τας εξεταστικάς περιόδους του έτους 1963 τετραπλασιάζεται δια τας Αθήνας, Πειραιά και Θεσσαλονίκην. Άρθρ.3.-1.Οι διαγωνισμοί υποψηφίων δικηγόρων δια το έτος 1964 προκηρύσσονται δι’ αποφάσεως του Υπουργού Δικαιοσύνης εις χρόνον καθορισθησόμενον δια της περί προκηρύξεως αποφάσεως, δύναται δε να προκηρυχθή και είς μόνον διαγωνισμός δι’ αμφοτέρας τας περιόδους. 2.Δια Β. Δ/τος εκδιδομένου προτάσει του επί της Δικαιοσύνης Υπουργού, μετά γνώμην του οικείου Δικηγορικού Συλλόγου, αυξάνεται τουλάχιστον μέχρι του διπλασίου το υπό των διατάξεων του Κώδικος των Δικηγόρων προβλεπόμενον ελάχιστον όριον πληρωτέων θέσεων δι’ εκάστην εξεταστικήν περίοδον δια τους δια το έτος 1964 ενεργηθησομένους διαγωνισμούς υποψηφίων δικηγόρων. (Άρθρ.4.-Το υπό του άρθρ. 13 παρ. 4 του Ν.Δ. 3026/1954 «περί Κώδικος Δικηγόρων» οριζόμενον ελάχιστον όριον πληρωτέων θέσεων παρ’ εκάστω δικηγορικώ συλλόγω , προσαυξάνεται κατ’ ίσον αριθμόν προς τον αριθμόν των εκ του αυτού δικηγορικου συλλόγου κατά το προηγηθέν του διαγωνισμού εξάμηνον αποχωρησάντων δικηγόρων, λόγω διορισμού αυτών ως δικαστών της τακτικής, φορολογικής, διοικητικής και στρατιωτικής δικαιοσύνης, ως συμβολαιογράφων, υποθηκοφυλάκων, Συμβούλων, Παρέδρων ή Δικαστικών αντιπροσώπων του Νομικού Συμβουλίου του Κράτους. Το αυτό ισχύει και δια την περίπτωσιν παραιτήσεως ή θανάτου δικηγόρου.) Το άρθρ. 4 κατηργήθη διατηρουμένης της εφαρμογής των διατάξεων αυτού δια τον διαγωνισμόν της 22.2.1966 και τον διορισμον των εις αυτόν επιτυγχανόντων υποψηφίων του Δικηγορικού Συλλόγου Πειραιώς και επαρχιών δυνάμει της παρ. 4 άρθρ. 6 Νόμ. 4507/1966 (κατωτ. αριθ. 78). Άρθρ.5.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 